Våg (Enebakk)

Våg er en innsjø 126 meter over havet i Ytre Enebakk, Akershus. Vannet ligger i Mossevassdraget, og har tilsig i sørvest fra Høltjernet og Langen. Utløpet er i sørøst, gjennom Tangenelva til Mjær. Vannet er klassifisert som en rik kulturlandskapssjø av næringsrik utforming, og har grunne vegetasjonsrike bukter og viker, spesielt i nord- og vestenden. Vannet er trolig påvirket av overgjødsling, men er likevel i god økologisk tilstand.

Langs østsiden av vannet går fylkesvei 155 mot Oslo, og på nordvestsiden fylkesvei 154 mot Ski. Det er anlagt en badeplass ved nordenden, med atkomst fra fylkesvei 155.

Under broa ved utløpet i sørøst ble det i 2003 oppdaget en koloni av vannflaggermus.

 Se også 
 Liste over innsjøer i Akershus

 Referanser 
Fakta Morsavassdraget

Kategori:Innsjøer i Enebakk
Kategori:Mossevassdraget